cyanic-selkie/wikianc huggingface dataset:
Mike York
Maajoukkueura
Vuosina 1996, 1997 ja 1998 York pelasi alle 20-vuotiaiden MM-kilpailuissa. Vuonna 1997 hän voitti hopeaa ja tehoilla 5+5=10 turnauksen pistepörssin. York valittiin myös tähdistökentälliseen.
Harri Paarma
Harri (Harry) Bengt Armas Paarma (sukunimi vuoteen 1934 Broms ja 1934–1945 Paatsalo; 4. elokuuta 1901 Ristiina – 18. lokakuuta 1970 Hämeenlinna ) oli suomalainen tiedustelu-upseeri ja sotakirjailija.
Paarman vanhemmat olivat nimismies Bengt Wilhelm Broms ja Nadeschda Colliander. Paarma toimi ennen sotia Etsivän Keskuspoliisin Terijoen osaston toimistopäällikkönä ja oli myöhemmin Hämeen lääninverotoimiston tarkastajana.
Vaasan hovioikeus tuomitsi lokakuussa 1936 Paatsalon haltuunsa uskottujen valtion varojen kavalluksesta ja väärennyksistä 3 vuoden 2 kuukauden kuritushuonerangaistukseen ja olemaan kuusi vuotta maan palvelukseen kelpaamaton.
Kapteeni, sittemmin majuri Harri Paatsalo johti keväästä 1940 alkaen Päämajan tiedusteluosaston Petsamon alatoimistoa Rovaniemellä (Osasto Paatsalo) joka harjoitti kaukopartio- ja tiedustelutoimintaa Suomen itärajalla Kiestingistä Jäämereen ulottuvalla alueella. Paatsalo oli käynnistänyt itärajan taakse ulottuvan tiedustelun Pohjois-Suomessa jo ennen talvisotaa syksyllä 1939. 1. heinäkuuta 1943 alkaen osasto Paatsalo kuului Erilliseen Pataljoonaan 4. Majuri Paatsalo siirrettiin kesäkuussa 1944 eversti Reino Hallamaan johtamiin erikoistehtäviin Mikkeliin, ja hänen tilalleen tuli kapteeniluutnantti Pentti Ahola.
Paarma kirjoitti 1970-luvulla omien muistiinpanojensa ja muistitiedon pohjalta kaksi teosta sotavuosien tiedustelutoiminnasta.
Franciscus Assisilaisen kirkko
Franciscus Assisilaisen kirkko voi viitata seuraaviin kirkkorakennuksiin:
Anya Seton
Anya Seton, oikealta nimeltään Ann Seton, (23. tammikuuta 1904 New York – 8. marraskuuta 1990 Old Greenwich, Connecticut) oli yhdysvaltalainen kirjailija.
Ann Setonin vanhemmat olivat luonnontutkija, kirjailija ja taiteilija Ernest Thompson Seton ja naisasialiikkeen aktiivi ja kirjailija Grace Gallatin Seton.
Anya Seton kirjoitti romanttisia historiallisia romaaneja, joissa historialliset tosiasiat olivat oikein. Kirjoista on suomennettu ainakin Pirunpyörre (1962), Vihreä hämärä (1974), Muistojen majatalo (1976) ja Menneisyyden liekit (Gummerus, 1978).
Katherine kertoo tarinan Katherine Swynfordista, joka jälkeläisineen muodostaa englantilaisten Tudor- ja Stuart-sukujen perustan. Devil Waters on kertomus onnettomasta Jamesistä Britanniaa repivissä sodissa 1700-luvun alkupuolella. Vihreä hämärä tapahtuu nykyajassa, jossa pariskunta kohtaa menneisyytensä inkarnaatioita. Dragonwyck ja Foxfire olivat bestsellereitä ja ne on filmatisoitu nimillä Turha oli unelmani (1946) ja Ole aina luonani (1955).
thumb|Anya Setonin hautamuistomerkki. Anya Seton on haudattu Putnamin hautausmaalle Greenwichissä.
Perintöosuuden luovutus
Perintöosuuden luovutus on perittävän kuoleman jälkeen tehtävä oikeustoimi, jolla kuolinpesän osakas siirtää toiselle henkilölle oikeutensa saada perinnönjaossa perintöosaansa vastaava määrä omaisuutta. Luovutus voi tapahtua vastiketta vastaan tai vastikkeetta. Pesäosuutensa voi luovuttaa myös yleisjälkisäädöksen saaja. Luovutuksen saajana voi yhtä hyvin olla pesän osakas tai pesän oikeuspiirin ulkopuolinen henkilö. Perintöosuuden eli pesäosuuden luovutus tai luovutukset korvaavat perinnönjaon.
Perintöosuuden luovutus ei muuta pesän osakkuussuhteita. Luovuttaja säilyttää hallintovaltuutensa ja ainoastaan hän on osallinen yhteishallintoon. Hallintaan liittyvissä asioissa luovutuksen saajaa ei tarvitse kuulla. Tämä perustuu siihen, että luovuttajaosakkaan tulee voida valvoa yhteishallintoa, sillä hän on kaupanvastuussa sovitun osuuden saannista ja hänen on pystyttävä estämään etuaan loukkaavat toimet.
Jottei luovutuksensaajan etuja voitaisi vahingoittaa pesän osakkaiden käyttäessä oikeuksiaan väärin, on hänellä valta käynnistää pesänselvitys ja perinnönjako sekä oikeus hyödyntää osakkaalle säädettyjä oikeuksia. Luovutuksensaaja on kutsuttava perinnönjakotilaisuuteen ja häntä on kuultava laadittaessa alustavaa jakoehdotusta. Hänellä on myös oikeus saada osa kaikenlaatuisesta omaisuudesta, ellei saada aikaan sovintoa muunlaisesta jaosta. Lisäksi hänellä on oikeus moittia suoritettua jakoa. Näillä perusteilla on oikeutettua käyttää nimitystä rinnakkaislegitimaatio.
Luovutuksensaajan omistusoikeus hänelle tulevaan omaisuuteen syntyy perintöosuuden luovutuksen ja perinnönjaon yhteisvaikutuksesta. Luovutuksesta tehdyn asiakirjan otsikko ei määrää sille asetettavia muotovaatimuksia, vaan tärkeintä on luovutustarkoitus (KKO 1965 II 48). Tästä säännöstä käytetään nimitystä falsa demonstratio non nocet. Asiakirjasta (sopimuksesta) on käytävä ilmi luovutuksen kohde, sopimusehdot ja mahdollinen luovutushinta. Käytännössä luovutukset tapahtuvat käypiä jakoarvoja alhaisemmin hinnoin.
Dioungani
Dioungani on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 53 kilometriä Korosta koilliseen. Kunnassa on 32 400 asukasta (vuonna 2009).
Diounganin kunta rajoittuu idässä Koron piirin Dinangouroun, lännessä Bondon, Barapirélin, Madougoun ja Diankaboun sekä pohjoisessa Douentzan piirin Dallahin kuntiin ja etelässä Burkina Fasoon. Seutu kuuluu Sahelin vyöhykkeeseen. Eteläosassa on metsiä.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, lehmänpapu, maapapu, seesami ja maapähkinä. Kotieläimiä ovat naudat, lampaat, vuohet, kamelit ja aasit. Lisäksi harjoitetaan käsityöammatteja ja kaupankäyntiä.
Kunnan liikenneyhteydet ovat heikot. Palveluihin kuuluvat kymmenen alakoulua, yläkoulu ja terveysasema.
Alpo Kantola
Alpo Anselm Kantola (9. kesäkuuta 1924 Pyhtää – 2. heinäkuuta 2001) oli suomalainen rannikkotykistön upseeri ja kenraaliluutnantti.
Kantola toimi myös sotilasasiamiehenä Varsovassa 1969–1972 sekä Bukarestissa 1970–1972.
Sassandra
Sassandra on Atlantin valtamereen laskeva joki Guineassa ja Norsunluurannikolla. Sen pituus on 915 kilometriä ja valuma-alueen laajuus 68 550 neliökilometriä.
Joki saa alkunsa 710 metriä korkeudella Tetinivuorilta Beylan kaakkoispuolelta. Se virtaa ensin Bagbè-nimisenä kohti itää, kääntyy sitten etelään ja lopuksi kaakkoon. Joki laskee Atlanttiin 16 kilometriä pitkän estuaarin kautta. Se toimii Guinean ja Norsunluurannikon rajajokena muutaman kymmenen kilometrin matkalla. Sassandran tärkeimmät sivujoet ovat Boa, Bafing, N’Zo, Lobo ja Davo.
Joen suussa sijaitsee Sassandran kaupunki. Buyossa on säännöstelypato, joka muodostaa laajan tekojärven.
Memories (David Guettan kappale)
Memories on ranskalaisen DJ:n David Guettan kappale, jossa esiintyy myös amerikkalainen räppäri Kid Cudi. Se julkaistiin Guettan neljännen, One Love-studioalbumin neljäntenä singlenä. Kappaleesta tuli Top 5-hitti Itävallassa, Belgiassa, Tšekissä, Australiassa, Alankomaissa, Suomessa, Puolassa, Uudessa-Seelannissa, Ranskassa ja Irlannissa. Siitä tuli Top 10-hitti Saksassa, Sveitsissä ja Tanskassa. Kappaleen musiikkivideo kuvattiin Miamissa ja sen ohjasi Keith Schofield.
Kappalelista
UK CD Single
French CD Single
Jalkapallon Afrikan-mestaruuskilpailut 1965
Jalkapallon Afrikan-mestaruuskilpailut 1965 olivat viidennet Afrikan-mestaruuskilpailut. Kilpailujen voittajaksi selvisi toisen kerran peräkkäin Ghana, joka löi finaalissa Tunisian. Ottelun tulos oli 3 - 2 jatkoajalla. Kilpailut järjesti ensimmäisen kerran Tunisia. Uusina maina mukana olivat Senegal, Kongo-Kinshasa ja Norsunluurannikko. Parhaiten näistä menestyi Norsunluurannikko, joka oli kisojen kolmas. Pronssiottelussa se löi toisen ensikertalaisen, Senegalin. Ensimmäistä kertaa kisoissa ei ollut mukana Egyptiä.
Joukkueet
*  *   * , isäntamaa
* ensikertalaisia
Lohko A
*, isäntamaa
* Tunisia jatkoon kolikonheitolla.
Lohko B
*  *
Maalipörssi
3 maalia 2 maalia 1 maali
Kultapoika (televisiosarja)
Kultapoika on yhdysvaltalainen rikossarja, jonka tapahtumat sijoittuvat New Yorkiin. Sarjaa alettiin esittää CBS:llä helmikuussa 2013, mutta toukokuussa kanava tiedotti ohjelman hyllyttämisestä. Suomessa sarjaa alettiin esittää MTV3:lla 14. marraskuuta 2013 torstain myöhäisillassa.
Ensimmäinen yleinen torpparikokous
Ensimmäinen yleinen torpparikokous oli Tampereen työväentalolla 9.–12. huhtikuuta 1906 järjestetty valtakunnallinen torpparien ja maataloustyöväen kokous, jonka koollekutsujana toimi Suomen Sosialidemokraattinen Puolue. Kyseessä oli ensimmäinen kolmesta vuosina 1906–1910 pidetystä yleisestä torpparikokouksesta. Tampereen kokouksella oli suuri merkitys SDP:n kannalta, kun se onnistui liittämään puolueeseen valtaosan Suomen torppareista.
Kokous
Torpparikokoukseen osallistui 400 edustajaa 302 eri paikkakunnalta, jotka edustivat yhteensä yli 51 000 maanvuokraajaa ja muuta tilattomaan väestöön kuuluvaa maaseudun asukasta. Ennen Tampereen kokousta oli ympäri maata pidetty lukuisia paikallisia ja maakunnallisia torpparikokouksia, joissa esitettiin myös ajatus valtakunnallisen kokouksen järjestämisestä. Kun SDP:n johto havaitsi, että kokouksessa tultaisiin ottamaan esille sosialismin periaatteisiin kuulumaton ajatus yksityisestä maanomistuksesta, velvoitti se kaikki agitaattorinsa saapumaan paikalle kaatamaan ehdotuksen. Kokouksen kaikki alustajat olivat sosialidemokraatteja ja myös useat paikalliset torpparikokoukset olivat valinneet edustajikseen nimenomaan työväenliikkeen jäseniä. Tunnettuja osallistujia olivat muun muassa Ida Aalle, Tuomas Hyrskymurto, Aura Kiiskinen, Anders Käcklund, Vilho Lehokas ja Sandra Reinholdsson. Kun torpparikokous oli tiukasti puolueen käsissä, ratkesi periaatteellinen kysymys omistus- vai vuokraoikeudesta äänestyksessä ylivoimaisesti vakaan vuokraoikeuden hyväksi. Muutamat vastustajat olivat lähinnä Pohjanmaalta saapuneita kokousedustajia.
Lisäksi kokous ehdotti säädettäväksi ns. viljelypakkoa, joka velvoittaisi kaikki maanomistajat luovuttamaan viljelemättömät maansa halukkaiden viljeltäviksi. Ehdotus koski yksityisten maanomistajien lisäksi esimerkiksi valtiota ja seurakuntia. SDP teki viljelyspakosta myöhemmin ehdotuksen eduskunnassa, mutta äänestyksessä se kaatui selkein lukemin. Muita vaatimuksia olivat muun muassa torpparivapautus perinnöllisen vuokraoikeuden pohjalta, torpparihäätöjen lakkauttaminen, uudet paremmat vuokrasopimukset, lyhyempi työaika sekä lisätyöpäivien poistaminen.
Keskustoimikunta
Torpparikokouksen keskustoimikuntaan eli ns. torpparikomiteaan valittiin yhdeksän jäsentä, joista kokous valitsi viisi ja SDP:n puoluehallinto neljä. Keskustoimikunnan sihteeriksi asetettiin toimittaja Voitto Eloranta sekä asiamiehiksi Jussi Merinen (Länsi-Suomi) ja Heikki Jalonen (Itä-Suomi). Merinen edusti keskustoimikuntaa myös elokuussa 1906 Oulussa järjestetyssä SDP:n puoluekokouksessa.
Muuta
Maaliskuussa 1960 paljastettiin Tampereen työväentalon seinään kiinnitetty ensimmäisen torpparikokouksen muistolaatta.
Myöhemmät torpparikokoukset
Ensimmäisen yleisen torpparikokouksen jälkeen Tampereella järjestettiin vielä kaksi muuta torpparikokousta. Toinen yleinen torpparikokous pidettiin 13.–17. tammikuuta 1908, jolloin edustettuina oli yli 62 000 tilattomaan väestöön kuuluvaa. Heistä varsinaisia torppareita oli 41 000. Se oli edellisen torpparikokouksen tavoin sosialidemokraattien johtama ja käytännössä kokonaan puolueen hallussa. Uusia päätöksiä ei juurikaan tehty, vaan tyydyttiin lähinnä vahvistamaan ensimmäisen torpparikokouksen esittämiä vaatimuksia.
Vuoden 1910 torpparikokous järjestettiin 18.–20. huhtikuuta, jolloin keskustoimikunnan korvaajaksi perustettiin torppareiden oma keskusjärjestö Suomen Maanvuokraajain Liitto. Sille päätettiin perustaa myös paikallisosastot jokaiseen Suomen kuntaan. Maanvuokraajien Liiton ensimmäiseksi puheenjohtajaksi valittiin Penna Paunu.
Aleksandra Matysiak
Aleksandra Matysiak (s. 1995 Grodzisk Wielkopolski) on puolalainen karateka. Hän on Kyokushinin kaksinkertainen Euroopan-mestari ja saavuttanut myös MM-hopeaa 2017.
Kilpaura
Matysiak siirtyi aikuisten tasolle 2013 ja saavutti menestystä heti seuraavana vuonna voitettuaan Puolan mestaruuskisoissa pronssia. Hän kilpaili vielä 2015 pääosin pienissä Euroopan turnauksissa, joista hän voitti Espanjan Openin ja Saksan Openin.
2017 Matysiak onnistui voittamaan Itä-Makroalueen mestaruuden, kun taas kotimaassaan hän saavutti Puolan Cupissa hopeaa. Huhtikuussa Matysik saavutti Tokion EM-kisoissa hopeaa hävittyään loppuottelussa 8-kertaiselle maailmanmestarille Anastasija Hripunovalle.
Euroopan mestaruus (2018)
Matysiak saavutti ensimmäisen Euroopan-mestaruutensa toukokuussa 2018 voitettuaan keskisarjan loppuottelussa moninkertaisen maailmanmestarin Anastasija Hripunovan. Marraskuussa Matysiak sijoittui seitsemänneksi EM-kisojen avoimessasarjassa. Hän voitti myös toisen kerran Itä-Makroalueen mestaruuden kumitessa.
Matysiak saavutti kaksi EM-pronssia vuonna 2018. Aluksi toukokuussa hän voitti keskisarjan mitalikamppailussa Milena Kovalevan ja joulukuussa hän saavutti EM-pronssia avoimessasarjassa. Matysik voitti vielä uransa kolmannen kerran Itä-Makroalueen mestaruuden.
Toinen Euroopan mestaruus (2022)
Matysiak saavutti huhtikuussa 2022 Mazovia Cupin mestaruuden. Hän voitti loppuottelussa Aneta Łobożewiczin. Toukokuussa Matysiak puolestaan voitti Puolan Openin. Seuraavaksi hän saavutti uransa toisen Euroopan mestaruuden kesäkuussa 2022, kun hän voitti loppuottelussa Nikolett Tothin. Matysiak voitti avauskierroksella Greta Szalain.
Huhtikuussa 2023 Matysiak saavutti Puolan Openissa kaksi pronssia.
Hilde Lauer
Hilde Lauer (s. 24. maaliskuuta 1943 Orţişoara) on romanialainen entinen meloja ja olympiamitalisti. Hän voitti Tokion olympialaisissa 1964 kaksi mitalia, hopeaa 500 metrin kajakkiyksikkökilpailussa ja pronssia saman matkan kajakkikaksikoissa.
Carmen Jordá
thumb|Carmen Jordá vuonna 2014. Carmen Jordá Buades (s. 28. toukokuuta 1988 Alcoy, Espanja) on espanjalainen moottoriurheilija. Hän asuu Valenciassa ja Miamissa.
Ura
Ajettuaan aluksi kartingia vuosina 1998–2002 Jordá aloitti kilpauransa vuonna 2005 Master Junior Formula -sarjassa, jossa hän sijoittui sarjan seitsemänneksi ja vuonna 2006 yhdeksänneksi. Samana vuonna hän kilpaili kaksi kilpailua European F3 Open -sarjassa. Jordá jatkoi sarjassa vuodet 2007–2009 huonolla menestyksellä. Vuonna 2009 hän kilpaili vielä Le Mans Series -sarjassa sijoittuen 14:ksi. Vuonna 2010 Jordá kilpaili Indy Lights -sarjassa sijoittuen sarjan 16:ksi. Vuonna 2012 Jordá ajoi GP3-sarjassa Ocean Racing Technology -tallissa saavuttamatta pisteitä. Hänen parhaaksi kisasijoituksekseen jäi 13:s sija. Vuonna 2013 Jordá jatkoi GP3:ssa uudessa Bamboo Engineering -tallissa saavuttamatta pisteitä. Hänen paras kisasijoituksensa oli 17. Vuonna 2014 Jordá jatkoi kahta kisaviikonloppua vajaan kolmannen kauden GP3:ssa siirtyen Koiranen GP -tallin kuljettajaksi saavuttamatta pisteitä. Koirasen tiimimanageri Antti Heikkinen luonnehti Jordáa "maailmanhistorian huonoimmaksi kilpa-autoilijaksi."
Vuonna 2015 Jordá vahvistettiin Lotuksen Formula 1 -tallin kehityskuljettajaksi. Jordá valittiin vuonna 2017 FIA:n moottoriurheilun naiskomissioon.
Koi no vacance
恋のバカンス (Romaji: Koi no Bakansu; suomi: Rakkauden loma) on W(ダブルユー):n ensimmäinen single. Se julkaistiin 19.5.2004. 23.6.2004 julkaistulla DVD:llä on sekä normaali musiikkivideo (PV), tanssiversio että 'making of'. PV:n ohjasi 河谷英夫.
Kuten kaikki kappaleet W(ダブルユー):n ensimmäisellä albumilla, on Koi no Vacance:kin cover, alun perin se oli The Peanutsin. Sanoitukset on kirjoittanut Iwatani Tokiko ja musiikin on säveltänyt Miyagawa Yasushi.
Armotonta menoa
Armotonta menoa (FRS-91001) on Sepi Kumpulaisen ensimmäinen EP-levy. Se ilmestyi vuonna 1991. EP:n kappaleista tunnetuimmaksi on noussut sen avauskappale ’’Armotonta menoa’’.
Kappaleet
Kaikki kappaleet kirjoittanut Sepi Kumpulainen.
A-puoli
B-puoli
Masushi Ōuchi
Masushi Ōuchi  (, 28. syyskuuta 1943 Kōriyama, Fukushima, Japani – 6. kesäkuuta 2011 ) oli japanilainen painonnostaja ja olympiamitalisti.
Ōuchi saavutti Tokion 1964 olympialaisissa pronssia alle 75-kiloisten sarjassa tuloksella 437,5 kg. Hän nosti punnerruksessa 140 kg ja tempauksessa 135 kg. Hän johti kahden nostomuodon jälkeen mutta sai työnnössä ylös vain aloituspainonsa 162,5 kg ja putosi yhteistuloksissa kolmanneksi. Méxicon 1968 olympialaisissa hän saavutti hopeaa alle 75-kiloisissa tuloksella 455 kg. Hän nosti punnerruksessa 140 kg, tempauksessa 140 kg sekä työnnössä 175 kg. Ōuchi voitti maailmanmestaruuden alle 82,5 kilon sarjassa vuonna 1969. Hän teki urallaan kuusi maailmanennätystä tempauksessa ja neljä yhteistuloksessa.
Luettelo PlayStation Vita -peleistä (A-L)
Tämä on luettelo julkaistuista PlayStation Vita -peleistä (A-L).
Katso myös: Luettelo PlayStation Vita -peleistä (M-Z).
Kolme kauheaa toivetta
Kolme kauheaa toivetta on R. L. Stinen kirjoittama Goosebumps-kirjasarjan 12. osa. Kirja ilmestyi suomeksi Marja Helanen-Ahtolan kääntämänä, Sanoma Mazines Finland oyn julkaisemana 25. huhtikuuta 2008.
Juoni
Samantha Byrd on 12-vuotias koripalloa harrastava tyttö, jota luokan suosituin tyttö Judith jatkuvasti härnää.
Eräänä sateisena iltapäivänä koripalloharjoitusten jälkeen Samantha törmää Clarissa-nimiseen vanhaan naiseen, joka on eksynyt. Samantha auttaa naista, ja saa palkkioksi kolme toivetta. Samantha on skeptinen, mutta päättää toivoa olevansa koulujoukkueensa paras koripallonpelaaja. Seuraavana päivänä koripallopelin aikana muut tytöt sairastuvat yhtäkkiä. Samantha käy Judithin luona, mutta tyttö vain syyttää häntä noituudesta. Samantha suuttuu ja toivoo vahingossa toisen kerran, että Judith katoaisi.
Seuraavana aamuna herätessään Samantha huomaa olevansa maailman ainut ihminen: kotona, koulussa tai kaduilla ei ole ketään. Harhailtuaan jonkin aikaa Samantha kohtaa Clarissan, joka pyytää anteeksi pieleen mennyttä loitsuaan. Clarissa ehdottaa toisen toiveen perumista, jolloin Samanthalla olisi vielä yksi toive. Näin tapahtuu ja Samantha toivoo, että kaikki olisi muuten samoin kuin aina ennenkin, mutta Judith olisi nyt hänen paras ystävänsä.
Samantha huomaa pian, että Judithilla on toiveen myötä pakkomielle Samanthasta. Samantha yrittää päästä eroon Judithista ja saapuu taas Clarissan luokse. Clarissa säälii Samanthaa ja antaa hänelle neljännen toiveen: Samantha toivoo, ettei olisi ikinä kohdannut Clarissaa, vaan Judith hänen sijastaan. Toive toteutuu ja Judithista tulee Clarissan ystävä. Samanthan kävellessä pois hän kuulee Judithin huutavan "Lennä pois, Byrd!" ja Samantha, joka nyt on musta varis, tekee juuri niin.
Samantha Byrd
Kirjan protagonisti joka harrastaa koripalloa koulunsa joukkueessa. Hänellä on vanhempi veli sekä koira.
Judith Bellwood
Tyttö Samanthan luokalta, joka myös harrastaa koripalloa koulunsa joukkueessa. Judith on luokan suosituin tyttö, ja hän kiusaa Samanthaa jatkuvasti sanomalla esimerkiksi "Lennä pois, Byrd".
Clarissa
Vanha eksynyt nainen, joka lupaa toteuttaa Samanthan kolme toivomusta.
Sunset Boulevard (Los Angeles)
thumb|Sunset Boulevard vihreällä Sunset Boulevard on katu Los Angelesin piirikunnassa.
Kadun mukaan on nimetty Billy Wilderin vuonna 1950 ohjaama klassikkoelokuva Auringonlaskun katu (Sunset Boulevard).
Ceyloninkaneli
Ceyloninkaneli (Cinnamomum verum) on kanelipuiden sukuun kuuluva trooppinen puu, joka on peräisin Sri Lankan saarelta. Ceyloninkanelin nuorten versojen kuivatusta kuoresta jauhetaan mausteena käytettävää kanelia.
Ceyloninkaneli ei juurikaan sisällä myrkyllistä kumariinia. Halvemmassa kassiakanelissa kumariinia on yli 200-kertaisesti. Kassiakaneli on myös ceyloninkanelia voimakkaamman makuista ja siksi yleisemmin käytössä.
Voyager
Voyager (matkaaja) viittaa muun muassa seuraaviin:
Laivat
Australian laivasto Britannian kuninkaallinen laivasto
Shirō Ichinoseki
Ichinoseki saavutti Tokion 1964 olympialaisissa pronssia kevyimmässä eli alle 56-kiloisten sarjassa tuloksella 347,5 kg. Hän nosti punnerruksessa 100 kg, tempauksessa 110 kg sekä työnnössä 137,5 kg. Hän oli tempauksessa koko kilpailijajoukon paras ja työnnössäkin toiseksi paras mutta punnerruksessa vasta jaetulla yhdeksännellä sijalla. Méxicon 1968 olympialaisissa hän sijoittui alle 56-kiloisten sarjassa viidenneksi tuloksella 350 kg. Hän nosti punnerruksessa 110 kg, tempauksessa jälleen sarjan parhaan tuloksen 107,5 kg sekä työnnössä 132,5 kg. Ichinoseki saavutti MM-hopeaa vuonna 1965 ja MM-pronssia vuonna 1963. Hän nosti kolme maailmanennätystä tempauksessa ja kaksi yhteistuloksessa vuosina 1963–1965.
Liuskelepinkäinen
Liuskelepinkäinen (Laniarius funebris) on itäafrikkalainen varpuslintu, joka on levinnyt Somalian luoteisosista keskisen Etiopian kautta Kaakkois-Sudaniin, Lounais-Ugandaan, Keniaan ja Tansaniaan. Gustav Hartlaub kuvaili sen holotyypin Meningasta Keski-Tansaniasta 1863. Lajista tunnetaan kaksi alalajia.
Sami Orpana
Sami Orpana (s. 28. helmikuuta 1990) on suomalainen ampumahiihtäjä. Hän edustaa ampumahiihdossa Lahden Hiihtoseuraa ja maastohiihdossa Hollolan Urheilijoita.
Orpana osallistui ampumahiihdon nuorten MM-kisoihin vuosina 2008, 2010 ja 2011. Vuoden 2015 universiadeissa hän oli yhteislähtökilpailussa yhdeksäs.
Ampumahiihdon maailmancupiin Orpana osallistui ensimmäisen kerran kaudella 2009–2010 ollen Holmenkollenissa pikakilpailun 85:s. Kaudella 2010–2011 hän kilpaili Oberhofin osakilpailussa. Seuraavan kerran Orpana osallistui maailmancupiin kaudella 2015–2016. Hänen paras sijoituksensa on 76:s Ruhpoldingin pikakilpailusta vuonna 2016.
Orpana on hiihtänyt myös IBU-Cupia.
Vortigern
pienoiskuva|William Harvey: Vortigern ja Rowena. Vortigern (noin 425–450) oli brittien kuningas niihin aikoihin kun Hengistin ja Horsan johtamat saksit saapuivat Britanniaan. Vortigern esiintyy useissa taruissa, mutta häntä voidaan pitää todellisena historiallisena henkilönä.
Vortigern käytti Hengistiä ja Horsaa apuna suojellakseen valtakuntaansa pikteiltä ja skoteilta. Palkkioksi suojelusta Vortigern antoi sakseille maata. Sittemmin britit sotivat Kentiin asettuneita sakseja vastaan. He kävivät neljä taistelua, joista viimeisessä kuninkaan poika Vortemir sai surmansa. Tappion jälkeen Vortigern luovutti Essexin ja Sussexin sakseille.
Geoffrey Monmouthilaisen teoksen Historia Regum Britanniae mukaan Uther Pendragon ja hänen vanhempi veljensä Aurelius Ambrosius syöksivät Vortigernin vallasta.
Ra’s al Ghul
Ra’s al Ghul (vaihtoehtoinen kirjoitusasu: Rā’s al Ghūl, arabiaksi: رأس الغول) on DC Comics -kustantamon sarjakuvissa esiintyvä superroisto ja Batmanin vihollinen. Dennis O’Neilin ja Neal Adamsin luoma hahmo esiintyi ensimmäisen kerran vuonna 1971 Batman-sarjakuvalehden numerossa 232. Ra’s al Ghul on erittäin vanha ekoterroristi, joka on selvinnyt hengissä Lasarus-altaan avulla. Hän johtaa salamurhaajien kiltaa ja tietää Batmanin henkilöllisyyden. Hänellä on Talia-niminen tytär, joka väittää olevansa Batmanin pojan, Damienin, äiti.
Ra’s al Ghul on arabiaa ja tarkoittaa Paholaisen päätä.
Guaraná Jesus
Juoma kehitettiin ja julkaistiin vuonna 1920, ja se on nimetty juoman kehittäjän, apteekkari Jesus Noberto Gomesin, mukaan. Juomaa markkinoidaan iskulauseella "the pink dream".
Ra’s al Ghul
Taustaa
Al Ghul syntyi noin 600 vuotta sitten nomands-heimoon Arabian niemimaan aavikolla. Heimon esi-isät muuttivat kyseiselle alueelle Kiinasta. Al Ghul oli kiinnostunut nuoresta iästä lähtien tieteestä ja jätti heimonsa elääkseen lähellä olevassa kaupungissa, jotta voisi jatkaa tieteellisiä tutkimuksiaan. Hänestä tulee lopulta lääkäri ja hän menee naimisiin Sora-nimisen naisen kanssa.
Myöhemmin al Ghul löytää luolasta salaisen Lasarus-altaan ja pelastaa paikallisen prinssin laskemalla hänet altaaseen. Jo valmiiksi sadistinen prinssi sekoaa täysin lasarus-altaan vaikutuksesta ja kuristaa Soran. Kaupungin hallitsija ei kuitenkaan suostu myöntämään poikansa syyllisyyttä ja julistaa al Ghulin syylliseksi. Hän tuomitsee al Ghulin hitaaseen kuolemaan hautaamalla hänet aavikolle. Al Ghulin pelastaa poika nimeltä Huwe, jonka mielestä hän on al Ghulille velkaa, koska al Ghul lievitti pojan sairaana olleen äidin kärsimystä. Kaksikko matkaa aavikolle etsimään al Ghulin synnyinheimoa. Löydettyään heidät al Ghul vakuuttaa setänsä, heimon johtajan, auttamaan häntä kostamaan kaupungin kuninkaalle. Etevä tiedemies al Ghul kehittää bakteerikantaisen sairauden, jolla hän onnistui tartuttamaan prinssin kuolettavalla viruksella lähettämällä tälle saastuneita kankaita. Kun kaupungin hallitsija tulee pyytämään al Ghulia parantamaan poikansa toisen kerran, al Ghul tappaakin molemmat. Pian hän johdattaa heimonsa tuhoamaan koko kaupungin maan tasalle, tappaen samalla kaikki sen asukkaat. Myöhemmin al Ghul julistaa olevansa ”Demonin pää”.
Valtakunnan rakentaminen
Al Ghul lähti Arabian niemimaalta ja vietti usean vuosisadan kierrellen ympäri maailmaa. Hän taisteli Napoleonin sodissa ja Ranskan suuressa vallankumouksessa, ja hänestä tuli varteenotettava soturi. Kun uusi aika koitti ja teollisuus alkoi vallata maailman, al Ghul alkoi paheksua ihmisiä, jotka hänen mielestään tuhosivat luonnon kauneuden teollisuudella. Tämä käänsi al Ghulin ekoterroristiksi. Samoihin aikoihin al Ghulin setä ja hänet aikoinaan pelastanut Huwe käyttivät Lasarus-allasta hyväkseen pitkittääkseen elämäänsä. Lontoossa asuessaan Huwe kirjoittaa muistelmansa, minkä al Ghul on kieltänyt tekemästä. Al Ghul tappaa pojan. Al Ghul käy uudelleen Lasarus-altaalla ja palaa takaisin Lontooseen huomatakseen, että hänen setänsä on kadonnut jäljelle jääneiden muistioiden kanssa.
Ajan myötä al Ghulista tulee usean taistelulajin taitaja ja erityisesti miekkailun. Lisäksi hänen fyysiset voimansa kasvavat huomattavasti ihmisen rajojen yläpuolelle (Edes Batman ei pärjää häntä vastaan). Samalla hän kerää suuren omaisuuden ja luo suuren kansainvälisen organisaation nimeltään The Demon. Yksi yhtiön pienemmistä organisaatioista on salamurhaajien kilta.
Tapaaminen Batmanin kanssa
Kun Batman oli pelastanut Ra’sin Talia-tyttären, Ra’s päätti kokeilla selviäisikö Batman hänen seuraajanaan (Ra's vaati miespuolista perillistä). Hän kaappasi ensimmäisen Robinin, Dick Graysonin (ennen kuin hänesta tuli Yösiipi) ja uskotteli Batmanille, että Talian olisi vienyt sama kaappaaja. Johtolankojen vietyä heidät Himalajalle Batman tajusi, että Ra’s oli kaappauksen takana, mutta ei ymmärrä syytä siihen. Batman kuitenkin kieltäytyi kunniasta Salamurhaajien killan johtajana, vaikka olisi suostunut menemään naimisiin Talian kanssa.
Tower of Babel
Ra’s al Ghulilla oli keskeinen rooli vuoden 2000 tarinassa JLA: Tower of Babel, jossa hän Talian avustuksella onnistui varastamaan Batmanin salaiset varasuunnitelmat Oikeuden Puolustajien kukistamiseksi, jos he kääntyisivät pahoiksi. Ra’s al Ghul lähetti salamurhaajien liigan jäsenet kukistamaan Oikeuden Puolustajien jäsenet yksi kerrallaan, jotta hän voisi keskittyä varsinaiseen pääsuunnitelmaansa hyökätä koko ihmiskunnan kielikeskuksia vastaan, kun al Ghul aikoo lähettää maailmanlaajuisesti signaalin, joka muuttaa kirjoitetun kielen lukemattomaksi hölynpölyksi ihmisaivoille ja heittää maailman valtion laitokset ja sairaalat kaaokseen. Ra's paljastaa myös vapauttavansa tappavan hermomyrkyn ja käynnistävänsä sodan kahden atomivaltion välillä. Oikeuden Puolustajien toivuttua he onnistuvat pysäyttämään al Ghulin suunnitelmat, mutta tämä johti Batmanin väliaikaiseen erottamiseen Oikeuden Puolustajista totuuden paljastumisen jälkeen. Vaikka jotkut heistä vihaavat Batmania tämän suunnitelmien luomisen takia, he lopulta hyväksyvät, että suunnitelmat luotiin oikeista syistä, kun Batman vahvistaa luottavansa heihin paljastamalla salaisen henkilöllisyytensä muille Oikeuden Puolustajien jäsenille.
Elokuvat
Batman Beginsissä Ra’s al Ghulia näyttelee Liam Neeson ja Ken Watanabe näyttelee Ra’s al Ghulia esittävää soturia. Ra’s al Ghul nähdään myös Yön ritarin paluussa esiintyvissä takaumissa, jotka selventävät hieman Ra’s al Ghulin taustaa. Tässä versiossa ei mainita mitään altaasta, joka nuorentaa Ra's al Ghulia.
Batman – pelottomat
Al Ghul on kiinnostunut tekemään Robinista perillisen tyttärensä Talian sijasta, sillä hänen mielestään perillisen täytyy olla mies. Hän yrittää tartuttaa Coast Cityä mutatoiduilla kasveilla, jota hän yritti levittää lentävällä saarellaan. Al Ghulin suunnitelma kuitenkin menee pieleen, kun Robin, Vesipoika ja Speedy estävät hänen aikeensa. Al Ghul onnistuu kuitenkin pakenemaan helikopterilla tyttärensä Talian avustuksella.
Batman: Under the Red Hood
Ra’s al Ghul esiintyi heinäkuussa 2010 julkaistussa Batman: Under the Red Hood -animaatioelokuvassa, jossa hahmon äänenä toimii Jason Isaacs.
Elokuvassa al Ghulilla on pieni rooli. Hän lähinnä selittää Batmanille, kuinka hän päätti herättää kuolleen Robinin Jason Toddin henkiin lasarus-altaan avulla Batmanin vuoksi. Al Ghul oli ennen hautajaisia vaihtanut Robinin ruumiin nukkeen ja vei oikean ruumiin lasarus-altaaseen, muistaessaan altaan kykenevän herättämään kuolleitakin. Hän ei kyennyt pysäyttämään poikaa, joka herättyään henkiin juoksi paniikissa ulos kartanosta ja katosi.
Son of Batman
Ra’s al Ghul esiintyy animaatioelokuvassa Son of Batman, jossa häntä ääninäyttelee Giancarlo Esposito. Tämä versio hahmosta on kuvattu Damian Waynen mentorina ja mahdollisena isähahmona. Elokuvan alussa hän ja Dusan al Ghul ovat Deathstroken vallankaappauksen uhreja. Hänen kuolemansa jälkeen 12-vuotias Damian yrittää epätoivoisesti upottaa isoisänsä Lasarusaltaaseen, mutta Talia al Ghul sanoo, ettei allas voi enää pelastaa häntä, koska hänen ruumiinsa oli liian vaurioitunut elvytyskykyään varten.
Justice League vs. Teen Titans
Ra’s al Ghul esiintyy animaatioelokuvassa Justice League vs. Teen Titans, jossa häntä ääninäyttelee Terrence C. Carson.
Batman vs. Teenage Mutant Ninja Turtles
Ra’s al Ghul esiintyy animaatioelokuvassa Batman vs. Teenage Mutant Ninja Turtles, jossa häntä ääninäyttelee Cas Anvar. Elokuvassa hän liittoutuu Silppurin ja Foot-klaanin kanssa. Ace Chemicalsin taistelun aikana Ra's al Ghul taistelee Leonardoa vastaan, joka kukistaa hänet hermoliikkeellä, jonka Splinter opetti hänelle.
Injustice
Ra’s al Ghul esiintyy animaatioelokuvassa Injustice, jossa häntä ääninäyttelee Faran Tahir.
DC Super Hero Girls
Ra’s al Ghul esiintyy vuoden 2019 animaatiosarjan DC Super Hero Girls jaksossa "#LeagueOfShadows", jossa häntä ääninäyttelee Sendhil Ramamurthy. Sarjassa Ra’s al Ghul on ilkeä rokkitähti, joka johtaa omaa Lazarus Pit nimistä yökerhoa. Hän antaa Terästytölle eli Kara Danversille punaisesta kryptoniitista tehdyn kitaranplektran Demon's Fangin, joka Ran laulun aikana saa Karan täysin hallintaansa. Ra paljastaa suunnitelmansa lopettaa kaikki maailman paha, alkaen huonosta musiikista. Supersankarityttöjen taistellessa Karaa vastaan Barry Allen, Garth Bernstein ja Hal Jordan torjuivat tämän hyökkäykset ja vetivät Ra:n mielenhallintalaulun pois hänen päästään palauttaen hänet normaaliksi jonka jälkeen Ra pakenee.
Beware the Batman
Ra’s al Ghul esiintyi animaatiosarjassa Beware the Batman, jossa häntä ääninäytteli Lance Reddick.
Young Justice
Ra’s al Ghul esiintyi animaatiosarjassa Young Justice, jossa häntä ääninäytteli Oded Fehr.
Gotham
Ra’s al Ghul esiintyy Gotham-televisiosarjassa, jossa häntä näyttelee Alexander Siddig. Sarjassa Ra’s al Ghul oli nähnyt ennalta Bruce Waynen tulevan roolin Gothamin suojelijana. Hän lopulta kuoli Barbara Keanin ja Brucen toimesta, mutta onnistui ennen kuolemaansa rohkaisemaan Brucea hyväksymään hänen roolinsa tulevana Yön Ritarina.
Arrow
Ra’s al Ghul esiintyy Arrow sarjassa, jossa häntä esittää Matthew Nable. Nable esitti häntä myös Legends of Tomorrow -sarjassa.
Dennis Rodman
Koripallouransa lisäksi Rodman tuli tunnetuksi värikkäästä persoonastaan, joka on herättänyt runsaasti keskustelua : hänellä on runsaasti lävistyksiä, hän muun muassa värjäsi usein hiuksensa uudelleen eri väreillä otteluita varten ja seurusteli 1990-luvulla hetken aikaa Madonnan kanssa. Kirjansa nimikirjoitustilaisuuteen hän saapui hääpuvussa. Rodman on myös vieraillut useaan otteeseen Pohjois-Koreassa ja on kutsunut maan johtajaa Kim Jong-unia ystäväkseen.
Ennen ammattilaisuraa
Philander ja Shirley Rodmanin esikoinen Dennis syntyi 13. toukokuuta 1961 New Jerseyn Trentonissa. Yhdysvaltain ilmavoimissa työskennellyt isä kuitenkin hylkäsi perheen, jolloin Dennis kasvoi yhdessä äitinsä ja kahden siskonsa kanssa täysin naisvaltaisessa ympäristössä. Perhe muutti vuonna 1965 Dallasiin, missä Shirley vahvisti eronsa Philanderista ja työskenteli joskus jopa neljässä eri työssä ansaitakseen rahaa.
Rodman ei koskaan pelannut koripalloa high school -tasolla ja valmistui kehnoin arvosanoin. Ensimmäisenä vuotenaan South Oak Cliffin High Schoolissa hänet pudotettiin koulun jalkapallojoukkueesta. Kesken vuoden hän lähti koulun koripallojoukkueesta kyllästyttyään istumaan vaihtopenkillä.
Valmistuttuaan hän otti vastaan useita vähäpätöisiä töitä. Työskennellessään yövartijana Dallas-Fort Worthin lentokentällä Rodman pidätettiin, kun hän oli yrittänyt varastaa kelloja kaupan myymälästä. Syytteistä kuitenkin luovuttiin, kun kellot saatiin takaisin. Rodman oli antanut varastamansa kellot ystävilleen ja kerättyään ne takaisin hänet päätettiin vapauttaa syytteistään. 20-vuotiaana Rodman työskenteli edelleen lentokentällä saadessaan yllättävän kasvupyrähdyksen, jonka jälkeen hän päätti kokeilla koripalloa uudelleen. Rodmanin perheystävä ilmoitti hänen kehittyneistä taidoistaan Cooke County Junior Collegen koripallojoukkueen johdolle, joka otti hänet joukkueeseen. Rodman pelasi Cooke Countyssa yhden lukukauden ennen reputtamistaan saavuttaen 17,6:n piste- ja 13,3:n levypallokeskiarvon.
Detroit Pistons 1986–1993
Vuonna 1986 Detroit Pistons valitsi 25-vuotiaan Rodmanin NBA:n varaustilaisuuden toisella kierroksella 27. vuorolla. Tulokaskaudellaan hän herätti huomiota sanottuaan Boston Celticsille hävityn ottelun jälkeen haastattelussa, että Celticsin Larry Bird on arvostettu vain koska on vaaleaihoinen. Rodmanin toisella NBA-kaudella 1987–1988 Pistons nousi sarjan finaaleihin asti mutta hävisi Los Angeles Lakersille. Kausi oli samalla Rodmanin läpimurto joukkueen kokoonpanoon.
Kaudella 1991–1992 Rodman pelasi joka ottelussa yli 40 minuuttia ja saavutti levypallokeskiarvokseen 18,7, mikä oli korkein arvo 20 vuoteen ja edelleen NBA:n historian toiseksi korkein levypallokeskiarvo yhdeltä kaudelta, edellä ainoastaan Wilt Chamberlainin keskiarvo 19,2. Seuraavalla kaudella Rodman oli jälleen liigan paras levypallopelaaja 18,3:n keskiarvolla. Se teki hänestä kaikkien aikojen ensimmäisen pelaajan, joka on voittanut tittelin kahdesti peräkkäin.
Vuonna 1992, Chuck Dalyn erottua Pistonsin valmennustehtävistä, Rodman kieltäytyi protestina osallistumasta joukkueen kauden avaavalle harjoitusleirille. Rangaistukseksi hänet erotettiin väliaikaisesti joukkueesta ja tuomittiin maksamaan 68 000 dollarin sakot. Saman vuoden syksynä Rodmanin tytär Alexis täytti neljä vuotta ja Rodman meni naimisiin Annie Bakesin kanssa, jota oli tapaillut vuodesta 1986 alkaen. Suhde alkoi kuitenkin rakoilla, ja Bakes vei parin yhteisen tyttären Sacramentoon oman perheensä luo, mikä vaikutti vahvasti Rodmaniin. Vuonna 1993 helmikuussa hänet löydettiin parkkipaikalle jätettyyn autoonsa nukahtaneena ladatun .22-kaliiperisen kiväärin kanssa. Rodman kuitenkin kiisti yrittäneensä itsemurhaa.
San Antonio Spurs 1993–1995
Vaikka Rodmanin sopimusta Pistonsin kanssa oli vielä kolme vuotta jäljellä, hän halusi vaihtaa seuraa. Lokakuun ensimmäisenä päivänä 1993 Rodman siirtyi San Antonio Spursiin. Pahan pojan maineen saanut pelaaja herätti kyseenalaista huomiota joulukuussa 1993 puskettuaan päällään Chicago Bullsin Stacey Kingiä, mikä toi hänelle yhden ottelun pelikiellon lisäksi myös 7 500 dollarin sakot. Maaliskuussa 1994 hän puski Utah Jazzin John Stocktonia ja sai 5 000 dollarin sakot.
Chicago Bulls 1995–1999
Vaikka Rodman tunnettiin hankalana pelaajana ja hänen käytöksensä Bulls-vuosien aikana oli jopa aiempaa prameilevampaa, säästyi tähtiä vilissyt joukkue sisäisiltä riidoilta. Ongelmallinen luonne näkyi kuitenkin vuonna 1997, jolloin Rodman sai 11 ottelun pelikiellon potkaistuaan kameramies Eugene Amosia tahallisesti nivusille. Rodman oli hetkeä aiemmin törmännyt häneen yrittäessään estää pelipalloa lentämästä ulos kentältä. Pelikielto oli toiseksi pisin NBA:n historiassa.
Vuodet Chicagossa olivat seuratasolla Rodmanin menestyksekkäintä aikaa, sillä Bulls voitti kolme perättäistä NBA:n liigamestaruutta vuosien 1996–1998 välillä. Henkilökohtaisella tasolla menestys oli myös suurta, sillä Rodman kykeni dominoimaan liigan levypallotilastoja ensimmäisten kolmen Bulls-kautensa ajan. Kauden 1998 jälkeen seuraikoni Michael Jordan ilmoitti kuitenkin lopettavansa uransa ja joukkueen ensimmäinen kausi ilman häntä päättyikin pokaalittomana. Jordanin lopettamisen lisäksi Bulls-dynastia hajosi kun seuran jättivät muun muassa Scottie Pippen, Steve Kerr ja Jud Buechler.
Rodman itse vapautettiin sopimuksestaan 21. tammikuuta 1999, hieman ennen työsulun lyhentämän NBA-kauden alkua.
Los Angeles Lakers 1999
Rodman liittyi vapaana agenttina Los Angeles Lakersin vahvuuteen kauden 1998–1999 loppuun asti ulottuvalla sopimuksella. Rodman ennätti pelata Lakerissa 23 ottelua ennen kuin hänet vapautettiin sopimuksestaan.
Dallas Mavericks 2000
Vaikka Rodmanin visiitti Los Angelesissa jäi lyhyeeksi, hän ei ollut aikeissa lopettaa pelaamista. Kaudella 1999–2000, 38-vuotias Dennis Rodman teki sopimuksen Dallas Mavericksin kanssa. Visiitistä tuli vielä lyhyempi ja epäsuosiollisempi kuin edelliskauden Los Angelesin reissusta. Rodman pelasi 12 ottelua Dallasissa, minkä jälkeen hänet vapautettiin sopimuksestaan. Dallasin silloinen tähtipelaaja Steve Nash kommentoi että ”Dennis ei halunnut olla Maverickseissa, minkä vuoksi hän ei ollut tarpeeksi motivoitunut”.
Long Beach Jam, Orange County Crush & Tijuana Dragons 2003–2005
Oltuaan poissa pari kautta koripallokentiltä Rodman alkoi harjoitella jälleen tosissaan ja tavoitella paikkaa NBA:ssa.
Rodman palasi koripallokentille vuonna 2003, kun hän teki sopimuksen vasta perustetussa ABA-liigassa pelaavan Long Beach Jam -joukkueen kanssa. Rodman tavoitteli ABA-pelien kautta sopimusta NBA:han, mutta sopimustarjouksia ei tullut.
Long Beachilla pelatun kauden jälkeen Rodman jatkoi pelejään kaudella 2004–2005 Orange County Crushin riveissä, jonka jälkeen matka jatkui Tijuana Dragonsiin.
Torpan Pojat & Brighton Bears 2005–2006
Tammikuussa 2006 Rodman pelasi Britannian koripalloliigassa Brighton Bearsin riveissä voitokkaassa ottelussa Guldford Heatia vastaan. Hän teki neljä pistettä ja otti seitsemän levypalloa. Rodmanille maksettiin ottelusta 36 500 euroa. Aikaisemmin tammikuussa hän oli ehtinyt pudota kuuluisuuksille tarkoitetusta Big Brother -kilpailusta.
Peliuran jälkeen
Rodman on myös osallistunut Yhdysvaltojen Julkkis-Diiliin (Celebrity Apprentice 2) vuonna 2009 sarjan 8. tuotantokaudella. Rodmanin esiintyminen ohjelmassa herätti kohua, kun hän esiintyi humalassa useissa kilpailutehtävissä. Rodman sai lopulta ”potkut” omassa johtajavuorossaan epäonnistuneen tehtävän päätteeksi. Jakson päätyttyä ruutuun tuli valistusteksti alkoholin vaaroista. Ohjelman finaalijaksossa, joka tuotettiin suorana kuukausia myöhemmin kuin muut jaksot (vaikka ne esitettiin tv:ssä peräkkäin), ohjelman isäntä Donald Trump antoi ymmärtää, että Rodman oli saanut hoitoa ongelmaansa ja kaiken olleen ok.
Rodman tunnetaan myös yhteyksistään Pohjois-Korean johtaja Kim Jong-unin kanssa. Rodman vieraili ensimmäisen kerran Pohjois-Koreassa Vice Median järjetettyä Harlem Globetrotters -joukkueen näytösottelun Pohjois-Koreassa vuonna 2013. Koripallo on suosittu laji Pohjois-Koreassa ja näytösottelua seuraamaan saapui maan nuorta poliittista johtoa. Rodman näyttäytyi ottelun katsomossa Kimin kanssa ja hän on sittemmin vieraillut maassa useampaan otteeseen. Rodmanin vierailuja on kutsuttu koripallodiplomatiaksi ja hänen vierailuistaan on uutisoitu näyttävästi Pohjois-Korean valtion televisiokanavilla. Rodman on itse kutsunut suhdettaan Kimiin ystävyydeksi.
Persoona
Rodman tunnettiin värikkäänä pelaajana – monena vuonna hän värjäsi hiuksensa joka otteluun eri tavalla. Hänen voidaan sanoa myös kiivastuneen helpohkosti kesken ottelun tuomarille tai vastapelaajalle. Hän oli naimisissa Baywatch-televisiosarjan tähden Carmen Electran kanssa, ja 1990-luvulla hänellä oli lyhyt kohusuhde poptähti Madonnaan. Rodman on muun muassa näytellyt elokuvissa, ollut mukana viihteellisillä showpainikiertueilla sekä pelannut erilaisia näytösotteluita.
Elias Kajander
Elias Kajander (s. 1. lokakuuta 1980) on suomalainen koripalloilija, joka edustaa nykyisin Seagullseja.
Hän lopetti pääsarjauransa uransa keväällä 2011, mutta palasi tammikuussa 2012 kevätkaudeksi Korisliigaan Joensuun Katajan joukkueeseen ja saavutti SM-hopeaa. Kajander on pelipaikaltaan laitahyökkääjä ja pituutta hänellä on 196 cm. Kajanderin kasvattajaseura on ToPoLa. Hänet valittiin kaudella 2004–05 SM-sarjan vuoden kehittyneimmäksi pelaajaksi. Kajander kirjoitti ylioppilaaksi Helsingin ranskalais-suomalaisesta koulusta ja on valmistunut juristiksi Helsingin yliopistosta sekä työskennellyt Veikkaus Oy:n lakimiehenä. Hän on Urheilun oikeusturvalautakunnan jäsen.
Franz-Josef Selig
thumb|right|Franz-Josef Selig
Franz-Josef Selig (s. 11. heinäkuuta 1962 Mayen) on saksalainen ooppera- ja konserttilaulaja, äänialaltaan basso. Hän suosi varhain muiden muassa Wolfgang Amadeus Mozartin ja Ludwig van Beethovenin rooleja, mutta on uransa edetessä keskittynyt kasvavissa määrin Richard Wagnerin roolien tulkintaan. Selig suunnitteli alun perin uraa kirkkomuusikkona ja meni tätä tavoitetta silmällä pitäen Kölnin musiikki- ja tanssikorkeakouluun. Valmistuttuaan hän aloitti samassa opinahjossa lauluopinnot Claudio Nicolain johdolla. Hän edistyi nopeasti, konsertoi opiskeluaikanaan ja oli yhä opiskelijana saadessaan vuonna 1989 kiinnityksen Essenin Aalto-Theateriin. Siellä hän työskenteli vuoteen 1995. Hän teki vierailevia esiintymisiä muiden muassa Wienin valtionoopperassa, La Scalassa ja Metropolitan-oopperassa. Lähdettyään Aalto-Theaterista hän omistautui vapaan esiintyjän uralle.
Vuonna 2012 Selig esiintyi ensimmäisen kerran Bayreuthin musiikkijuhlilla Dalandin roolissa Lentävässä hollantilaisessa. Pian hän otti ohjelmistoonsa siellä myös Hundingin roolin Valkyyriassa.
Oopperan ulkopuolella Selig on muun muassa esiintynyt resitaaleissa pianisti Gerold Huberin kanssa. Hän julkaisi vuonna 2004 Markus Schäferin, Christian Elsnerin ja Michael Vollen kanssa Liedertafel-albumin Liedertafel-ohjelmistosta. Seligin levyttämiin teoksiin kuuluvat myös Kruunajaismessu (Mozart), Matteus-passio (Bach), Johannes-passio (Bach) ja Sarastron roolissa Taikahuilu (Mozart).
John Isaac Thornycroft
Thornycroft perusti 1864 telakan Thamesjoen varteen Chiswickiin, jossa valmistui hänen ensimmäinen höyryaluksensa. Ensimmäisenä Britannian kuninkaalliselle laivastolle toimitettuna aluksena valmistui 1876 höyrykäyttöinen torpedovene HMS Lightning. Telakka valmisti myös höyryvoimalla toimivan kuorma-auton. Vuonna 1904 hän perusti uuden telakan Woolstoniin Southamptoniin. Hän perusti myös 1908 Hampton Launch Worksin Thamesjoen saareen Platts Eyotiin.
Thornycroft on ritaroitu (Knights Bachelor, Sir). Hän kuoli 1928.
Mustalepinkäinen
Mustalepinkäinen (Laniarius poensis) on afrikkalainen varpuslintu, joka on levinnyt lännessä Biokon saarelta ja Kaakkois-Nigeriasta läntisen Kamerunin kautta Kongon itäosiin, Länsi-Ugandaan, Länsi-Ruandaan ja Luoteis-Burundiin. Boyd Alexander kuvaili sen holotyypin Mount St Ysabelilta Biokosta 1903. Lajista tunnetaan kolme alalajia.
Kidulthood
Kidulthood (Kidulhood, joskus KiDULTHoOD) on Menhaj Hudan ohjaama brittiläinen draamaelokuva vuodelta 2006. Elokuva kertoo lontoolaisista nuorista, jotka joutuvat hankaluuksiin huumeiden, seksin, rikoksien ja väkivallan takia.
Jillian Hall
thumb|Jillian Hall Jillian Faye Fletcher (s. 6. syyskuuta 1980) on yhdysvaltalainen painija, joka tunnetaan parhaiten World Wrestling Entertainmentissa (WWE). Jillian debytoi raw,issa vuonna 2007.Hänet muistetaan Rawissa ja Smackdownissa laulamisestaan. Jillianin sopimus päättyi vuonna 2010.
Eduardo Koaik
Eduardo Koaik (21. elokuuta 1926 Manaus – 25. elokuuta 2012) oli brasilialainen roomalaiskatolinen piispa. Hänet vihittiin papiksi 8. huhtikuuta 1950 ja nimitettiin São Sebastião do Rio de Janeiron arkkihiippakunnan vihkipiispaksi sekä Noban titulaaripiispaksi 22. lokakuuta 1973. Piispaksi vihkiminen seurasi 6. tammikuuta 1974. Pääkonsekraattorina toimi Eugênio de Araújo Sales, jota avustivat José Alberto Lopes de Castro Pinto ja Waldyr Calheiros Novaes.
30. marraskuuta 1979 Koaik sai nimityksen Piracicaban hiippakunnan koadjuuttoripiispaksi, ja hänestä tuli sen piispa 11. tammikuuta 1984. Hän toimi hiippakunnan johdossa, kunnes jäi eläkkeelle 15. toukokuuta 2002.
St. Sebald
thumb|300px|St. Sebaldin pohjoinen julkisivu St. Sebald (myös Sebalduskirche) on keskiaikainen kirkko saksalaisessa Nürnbergin kaupungissa Baijerissa. Se on Frauenkirchen ja St. Lorenzin ohella Nürnbergin merkittävimpiä kirkkorakennuksia ja kuuluu Baijerin evankelis-luterilaiseen kirkkoon. Kirkko sijaitsee Albrecht-Dürer-Platzilla. Se on nimetty Nürnbergin suojeluspyhimyksen Sebalduksen mukaan.
Aiheesta muualla
49.45514°N, 11.07592°W
Jorma Ojanaho
Jorma Ojanaho (s. 23. helmikuuta 1970 Lohja) on suomalainen voimamies. Hän voitti Suomen vahvin mies -kilpailun vuonna 1996 ollen samana vuonna kuudes maailman vahvin mies -kilpailussa. Vuosina 1994 ja 1997 Ojanaho oli Suomen vahvin mies -kilpailussa kolmas. Hänellä on 3 lasta.
Rauma Festivo
Rauma Festivo on vuodesta 1984 lähtien Raumalla järjestetty kamarimusiikkifestivaali, jonka järjestelyistä vastaa Rauman Konserttiyhdistys ry. Festivaalin taiteellinen johtaja vuonna 2015 oli Mika Kares. Vuosina 2012–2014 tehtävässä toimi Jan Söderblom, joka johtaa myös vuoden 2016 festivaalin.
Festivaalin konsertit pidetään pääsääntöisesti eri puolilla Vanhaa Raumaa. Kirkkokonsertteja on järjestetty Rauman Pyhän Ristin kirkon lisäksi Eurajoen kirkossa. Vuonna 2015 Rauma Festivo keräsi viikon aikana konsertteihinsa noin 3 500 kävijää, mikä oli uusi yleisöennätys.
Rauma Festivo kuuluu Finland Festivals -organisaatioon.
Mamelukit
thumb|Mamelukki [[Alepposta, nykyisen Syyrian alueelta.]] Mamelukit (, ’omistettu’, مماليك, mamālīk, ’omistetut’) olivat muslimikalifien, seldžukkien ja aijubidien keskiajalla käyttämiä sotilasorjia, joista tuli ajan myötä voimakas sotilaskasti. He anastivat vallan itselleen islamilaisissa maissa useita kertoja.